1910ء کی بات ہے کہ جب کلکتہ میں ( 16-RPM ) ریکارڈز کی تیاری کا آغاز ہوا تو برصغیر پاک و ہند کے دیگر حصوں کی طرح ملتان سے بھی لوک گائیکوں کی ایک کھیپ نے ریکارڈنگ کے لیے کلکتہ کا رخ کیا اور ان Records پر لفظ ’’ملتانی‘‘ لکھا گیا یعنی ’’ملتانی لوک گیت ’’ملتانی کافی ، ملتانی نوحہ ، ملتانی مرثیہ‘‘ وغیرہ جن نایاب آوازوں میں لوک موسیقی ، کافیاں ودیگر اصناف گائیکی ریکارڈز کی گئیں ان میں استاد عاشق علی خان ، حافظ عبد الرحمن ، سید علی نقی شاہ ، پنڈت گھن پت ، مس بدرو ملتانی ، استاد عبد الکریم ، غلام حیدر ملتانی ، الٰہی جان ، کالو جان ، استاد فیض بخش ، استاد امیر بخش ، چودھری نور محمد ، ماسٹر پرمانند ، بھگت جارارام ، سیئں فضل عباس ، استاد محمد نواز ، عنایت بائی ، ڈھیرووالی ، مائی بادلی ، موتی جان جیسے نام شامل ہیں ۔
Entity: ملتان — Type: /location/city, /location